Tegelt meenus ka, et meil parandati lift ära. Ok, restaureeriti tegelt. Nüüd on seest kõik uus, hõbedaselt läikiv ja steriilne. Mõtlesin, et selline oleks ideaalne ulmevangla: meeter korda meeter kast, ühes otsas peegel, kust tagant valvurid näevad, mis toimub, teises otsas uks. All on bassein, kuhu kinnipeetav kord päevas kukutatakse. Põnevuse suurendamiseks ja vangla populatsiooni kontrolli all  hoidmiseks võib iga päev erinevasse basseini lahti lasta paar näljast piraajat. Tegelt ootan huviga, mil see peegel ära lammutatakse või keegi kribab seinale "Idi nahuij!", "Fuck you!" või miskit muud meelierutavat. Niikaua vahin end unisena peeglist ja püüan mõelda, kuidas mu juuuksepahmakas _sellise_ asendi saavutas öösel.